تورکیه‌ده رسمی سفرده اولان آذربایجان پرزیدنتی ایلهام علی یف تورکیه بویوک میللت مجلیسی‌نین صدری ایسماعیل کاهرامانلا گؤروشوب.
پرزیدنت ایلهام علی یف گؤروشده آذربایجان و تورکیه آراسین‌داکی علاقه‌لرین ان یوکسک سویه‌ده اولدوغونو دئییب. باشقا هئچ بیر ایکی اؤلکه‌نین بیر-بیرینه بو قدر یاخین اولمادیغینی وورغولایان جمهور باشقانی علی یف بو علاقه‌لرین تاریخی کؤکه سؤیکندیگینی دیله گتیریب.
تورکیه و آذربایجانین بو گون هم ایکی طرف‌لی، هم ده چوخ طرف‌لی سویه‌ده امکداش‌لیق ائتدیگینی سؤیله‌ین پرزیدنت بون‌دان سونراکی مرحله‌ده ده علاقه‌لرین داها سیخ اولاجاغینی بیان ائدیب.
داها سونرا گؤروش قاپا‌لی کئچیریلیب.
